# Isfera De Dracone Z

Custu artìculu est iscritu in sa grafia **nugoresa**. Abbàida sas àteras bariedades gràficas:
campidanesu · LSC · logudoresu

Logotipu se sa sèrie
**Isfera De Dracone Z** (in zaponesu: ドラゴンボールZ = *Dōragon boru zetto*. Acurtziadu in DBZ) Est una multi-sèrie anime; custas sèries sunt sos datamentos orizinales de su manga "Dragon Ball", de 26 bolumenes fatu dae Akira Toriyama,

"Dragon Ball Z" sichit sas abenturas de Goku. Creschiu, s'est fatu babbu et at tentu unu fizu, Gohan. A pustis de ischire de esser unu saiyan gràssias a frade suo Radish, Goku morit peleande cun Radish ca cheriat a si picare su praneta terra, a pustis de s'esser allenau in su norgodoe torrat in bida Goku peleat cun su saiyan Vegeta pro sarbare sa terra, eco chi pustis peleau lu lassat fughire. "Sos gherreros Zeta" tzucant pro su praneta Namek in cherta de sas isferas de dracone, atopant su mere galàticu malasicu "Freezer" tando Goku moghet ante issu pro lu isperder et sarbare sos amicos suos. A pustis de tres annos Freezer fit mortu, peroe arribant inimicos galu prus fortes, chi sunt andròides. S'andròide lumeru 20, narau "Cell" (tzellula) fachet unu torneu de pelea ube si detzidit su destinu de su praneta. Goku morit in cherta de ochider Cell puru.
Tando fizu suo Gohan, mudat in super saiyan nivellu màssimu et cun sa tècnica kamehameha e s'azudu ispirituale de Goku mortu, isperdet Cell et sarbat su praneta.
A pustis de 7 annos, Goku torrat in bida pro una die ebbia pro peleare in su torneu de pelea chi b'at, eco chi torrat si acatat a peleare pro su praneta contra a Buu, torrau a bida a pustis de prus de milliones de annos. A pustis de sa terra iscontzada et peleas meda, Goku cun sa tècnica genkidama isperdet Buu e torrant a costruer su praneta.

In Sardinna s'ànime non l'ant trasmìtiu in sardu, petzi in italianu in sa TB.

## Sagas

Cronolozicamente isfera de dracone Z incomintzat dae sa pitzinnia de su fizu Gohan, fintzas a sa pitzinnia de sa neta Pan, fiza de Gohan.

Sa sèrie est ufitzialmente dibidia in 4 sagas:

* Sa saga de sos saiyans (episòdios 1-35)
* Sa saga de Namek (episòdios 36-67)
* Sa saga de Freezer (episòdios 68-125)
* Sa saga de Cell (episòdios 126-199)
* Sa saga de Buu (episòdios 200-291)

## Àteros mèdios

Sa sèrie Isfera de Dracone Z est fata a pitzus de su manga Dragon Ball. Dae su fatu chi "Dragon Ball Z" fit istètiu populare meda in otzidente, s'editore de su manga "Viz Media" at fintzas mudau su lumen pro istransire afuscos.

### Pellìculas

In die de oe tenimus 15 pellìculas de Isfera de dracone Z, totus contant unu contu chene ligàmene a su manga orizinale. (francu sas ùrtimas duas pellìculas)
Lùmenes de sas pellìculas de Isfera de dracone Z sichidas (lùmenes de sas pellìculas in italianu)

1. Dragon Ball Z: La Vendetta Divina (1989)
2. *Dragon Ball Z: Il più Forte del Mondo (1990)*
3. *Dragon Ball Z: La Grande Battaglia per il Destino del Mondo (1990)*
4. *Dragon Ball Z: La Sfida dei Guerrieri Invincibili (1991)*
5. *Dragon Ball Z: Il Destino dei Saiyan (1991)*
6. *Dragon Ball Z: L'invasione di Neo Nameck (1992)*
7. *Dragon Ball Z: I Tre Super Saiyan (1992)*
8. *Dragon Ball Z: Il Super Saiyan della Leggenda (1993)*
9. *Dragon Ball Z: La Minaccia del Demone Malvagio (1993)*
10. *Dragon Ball Z: Sfida alla Leggenda (1994)*
11. *Dragon Ball Z: L'Irriducibile Bio-Combattente (1994)*
12. *Dragon Ball Z: Il Diabolico Guerriero degli Inferi (1995)*
13. *Dragon Ball Z: L'Eroe del Pianeta Conuts (1995)*
14. *Dragon Ball Z: La Battaglia degli Dei (2013)*
15. *Dragon Ball Z: La Resurrezione di ‘F’ (2015)*